钦定古今图书集成/明伦汇编/氏族典/第211卷 > 《廖用贤尚友录》 > 毛畅
## 钦定古今图书集成/明伦汇编/氏族典/第211卷 > 《廖用贤尚友录》 > 毛畅

按《魏书刘思逸传》：毛畅者，以阉寺在肃宗左右，黠了，
甚见知遇，为小黄门，每承间陈元乂之恶于肃宗。元
乂之出，畅颇有力焉。灵太后反政，畅恐祸及己，乃启
肃宗，欲诏右卫将军杨津密往杀乂。乂妻知之，告太
后云：“畅欲废太后。”太后信之，责畅。畅出诏书草以呈
太后。太后读之，知无废己状，意为小解。然乂妻构之
不已，遂致疑惑。未几，出畅为顿丘太守，密令御史掩
畅，畅走免，寻捕杀之